Държавен вестник, бр. 13, 2011 г., стр. 25

БРОЙ  13	
Д Ъ Р Ж А В Е Н  В Е С Т Н И К 	
СТР.  25  
(6) Попълнените и подписани атестацион­
ни карти се съхраняват в личното досие на 
директора на центъра.
Чл. 15г. (1) Министърът на здравеопаз­
ването може да прекрати с предизвестие по 
чл. 328, ал. 1, т. 5 от Кодекса на труда трудо­
вото правоотношение с директор на център, 
получил крайна оценка 1 „отрицателна“. 
(2) При оценка 2 „неудовлетворителна“ 
министърът на здравеопазването може да 
проведе междинно атестиране през следващата 
календарна година при спазване на общите 
правила, въведени с правилника.“
Преходна разпоредба
§ 11. Директорите на центровете се атести­
рат по реда на правилника в срок до 31 май 
2011 г., като председателите на съответните 
атестационни комисии уведомяват директо­
рите за деня на атестацията не по-късно от 
десет работни дни преди нейното провеждане. 
Министър: Ст. Константинов
1688
Правилник за изменение и допълнение на 
Правилника за устройството и дейността на 
лечебните заведения за стационарна психи­
атрична помощ по чл. 5, ал. 1 от Закона за 
лечебните заведения (ДВ, бр. 63 от 2000 г.)
§ 1. В чл. 6, ал. 5 след думите „определят 
от“ се добавя „министъра на здравеопазването 
по предложение на“.
§ 2. В чл. 22 се правят следните допълнения:
1. В т. 2 в края се добавя „в страната и 
чужбина“.
2. В т. 3 в края се добавя „в съответствие с 
утвърдените разходи по Закона за държавния 
бюджет на Република България за съответ­
ната година“.
3. Създават се т. 9 и 10:
„9. организира ефективното използване, 
стопанисване и опазване на имуществото на 
заведението;
10. предоставя в Министерството на здра­
веопазването ежегодно до края на януари 
отчет за дейността на лечебното заведение 
през изминалата календарна година, който 
съдържа и анализ на финансовите показатели 
на дейността на заведението.“
§ 3. В чл. 23 ал. 2 се изменя така:
„(2) Структурата на заведението за пси­
хиатрична помощ, в т. ч. и елементите є по 
чл. 6, ал. 5, броят на неговите легла и щатното 
разписание на длъжностите се утвърждават 
ежегодно от министъра на здравеопазването 
по предложение на директора, което се отпра­
вя в срок до 10 януари на текущата година. 
Предложение се отправя и във всеки случай 
на необходимост от промяна на структурата 
или длъжностното щатно разписание на за­
ведението.“
§ 4. Създават се чл. 23а, 23б, 23в и 23г:
„Чл. 23а. (1) Директорът на заведение за 
психиатрична помощ се атестира на всеки 
три години.
(2) Основните цели на атестирането са:
1. да се установи нивото на управленските 
умения на директора и на необходимата му 
за целта професионална квалификация;
2. да се оцени процесът на управление 
и резултатите от него, в т. ч. постигнатото 
и планирано подобряване на дейността на 
заведението;
3. да се оцени изпълнението на функциите 
и задачите, регламентирани в нормативните 
актове и длъжностната характеристика на 
директора.
(3) Атестирането се извършва в срок до два 
месеца след изтичане на срока от предходното 
атестиране.
(4) Атестирането се извършва от комисия, 
определена от министъра на здравеопазването 
за всеки конкретен случай.
(5) Председателят на комисията по ал. 4 
уведомява директора на лечебното заведение 
за деня на атестацията не по-късно от пет 
работни дни преди нейното провеждане.
(6) Комисията е длъжна да извърши оценя­
ването безпристрастно, честно и компетентно 
въз основа на обективно установими факти 
и обстоятелства и съобразно методика, ут­
върдена от министъра на здравеопазването.
Чл. 23б. (1) Атестирането се извършва по 
следните показатели:
1. професионална квалификация и упра­
вленски умения, които включват оценяване 
на: планиране, координиране и контрол на 
дейността, реализиране на управленска про­
грама и съответствието є с провежданата в 
страната политика; оперативност; умения за 
поставяне на цели и анализиране на резултати; 
умения за работа в екип; борба с корупцията; 
политика към външни потребители; получени 
сигнали и жалби, свързани с дейността на 
центъра; професионално развитие;
2. процеса на управление и резултатите от 
него, които включват оценяване на: дейност­
та на лечебното заведение – обем, качество 
и ефективност на дейността на заведението, 
натурални и други показатели, конкретен брой 
случаи, продължителност на лечението и др.; 
ефективност на взаимодействието с държавни 
органи и организации, имащи отношение към 
дейността на лечебното заведение; ефективност 
на взаимодействието с други лечебни заве­
дения, имащи отношение към оказването на 
медицинска помощ при пациенти с психични 
заболявания; своевременност, точност и из­
черпателност на отчетите до Министерството 
на здравеопазването; предприети конкретни 
инициативи в посока подобряване дейността 
на лечебното заведение, нововъведения с цел 
по-добро обслужване в сравнение с предходния 
атестиран период;